Li Ketsyan
Li Ketsyan (çin. 李克强; 3 iyul 1955 – 27 oktyabr 2023, Şanxay) — Çin siyasətçisi, 15 mart 2013-cü ildə Çin Xalq Respublikası Dövlət Şurasının Baş naziri. İxtisasca iqtisadçı olan Li Çin hökumətinin sədridir, eyni zamanda Çinin maliyyə və iqtisadi işlər, xarici işlər, milli təhlükəsizlik və islahatlar ideologiyasını yürüdən liderlərdən biridir. O, eyni zamanda, ölkənin qərar qəbul edən orqanı olan Çin Kommunist Partiyası Siyasi Bürosunun Daimi Komitəsinin ikinci dərəcəli üzvüdür. Li baş katib Si Tsinpin ilə birlikdə "beşinci Çin rəhbərliyi"nin əsas hissəsidir. Li 2015 və 2016-cı illərdə dünyanın ən güclü insanları siyahısında "Forbes" tərəfindən 12-ci sıraya qoyulmuşdur. Li Kommunist Gənclər Birliyindəki rolu sayəsində yüksəldi. 1998–2004-cü illərdə Li Henan Qubernatoru və vilayətin partiya katibi vəzifələrində çalışıb. 2004–2007-ci illərdə Lyaonin Partiya katibi vəzifəsində çalışmışdır. Li 2008–2013-cü illərdə iqtisadi inkişaf, qiymət nəzarəti, maliyyə, iqlim dəyişikliyi və makroiqtisadi idarəetməni əhatə edən geniş portfelə nəzarət edən, o zamankı Baş nazir Ven Tszyabao dövründə Birinci vitse-prezident vəzifəsini icra etdi. Gənclər Birliyi təcrübəsini nəzərə alaraq, Li keçmiş lider Hu Cintaonun siyasi müttəfiqi hesab edilmişdir. Li 2013-cü ildə Baş nazir vəzifəsini icra etdi və Çin hökumətinin ixracat artımından daxili istehlaka daha çox diqqət ayırma prioritetlərini dəyişdirməsini asanlaşdırdı. Li, həmçinin 2013-cü ilin payızında elan edilmiş "hərtərəfli dərinləşən islahatlar"ın həyata keçirilməsində əsas rollardan olmuşdur. "Çin istehsalı 2025" Li və onun kabineti tərəfindən 2015-ci ilin may ayında açıqlanan strateji plandır.